**R O M Â N I A**

**JUDEŢUL GALAŢI**

**COMUNA CUCA**

**CONSILIUL LOCAL**

P R O C E S - V E R B A L

**Încheiat astăzi 19 noiembrie 2020 , în şedinţa extraordinară a Consiliului local al comunei Cuca , care are loc la orele 15,00 la sala mare a Căminului cultural din comuna Cuca.**

**Şedinţa a fost convocată de primarul comunei prin convocatorul înregistrat la nr.5870 din 13 noiembrie 2020 , emis în baza Dispoziţiei nr.157 din aceiaşi dată.**

**Din totalul de 11 consilieri care compun organul deliberativ, sunt prezenţi la şedinţă toţi 11 , astfel că şedinţa se desfăşoară în condiţii de legalitate . La şedinţă participă dl. primar , şi secretarul comunei .Şedinţa este publică .**

**În continuare secretarul comunei prezintă proiectul ordinii de zi a ședinței de astăzi .**

1. Proiect de hotărâre privind alegerea președintelui de ședință pe o perioadă de trei luni. 2. Depunerea jurământului de către consilierul local supleant dl. Arghir Traian, al cărui mandat a fost validat de către Judecătoria Tg. Bujor .

3. Proiect de hotărâre privind constituirea Comisiilor de specialitate ale Consiliului local

Fiind supus la vot deschis,proiectul ordinii de zi a fost aprobat în unanimitate de voturi.

La punctul unu al ordinii de zi membrii Consiliului local au stabilit , în conformitate cu prevederile Regulamentului de organizare și funcționare al organului deliberativ , ca fiecare consilier local , în ordine alfabetică, prin rotație, să conducă ședințele pentru o perioadă de trei luni . Astfel dl. Arghir Iordache a preluat lucrările ședinței de astăzi .

**La punctul doi al ordinii de zi dl. Arghir Traian , următorul consilier local supleant ales pe listele Partidului Social Democrat , a fost invitat să depună jurământul prevăzut de art.117 din Codul administrativ aprobat prin Ordonanța de urgență a Guvernului nr.57/2019 , în fața primarului ales și a Consiliului local nou constituit . Dl. Arghir Traian cu mâna pe Constituția României și Biblie a depus jurământul întregind astfel numărul consilierilor locali ce compun Consiliul local Cuca .**

**La punctul trei al ordinii de zi , dl. primar prezintă referatul de aprobare la proiectul de hotărâre unde propune următoarele :**  Organizarea a trei comisii de specialitate având următoarele domenii de activitate : a) Comisia nr.1 pentru programe de dezvoltare economico sociale , buget finanţe administrarea domeniului public şi privat al comunei , agricultură , gospodărie comunală , protecţia mediului , servicii şi comerţ, în care să fie cuprinși un număr de cinci consilieri locali ;

b) Comisia nr.2 pentru învăţământ , cultură , sănătate , protecţie socială, activităţi sportive şi de agrement, cu un număr de trei consilieri locali ; c).Comisia nr.3 pentru administraţie publică locală , juridică , apărarea liniştii şi ordinii publice, a drepturilor şi libertăţilor cetăţenilor , cu un număr de trei consilieri locali .

**Se poartă discuții cu privire la propunerile ce urmează să se facă pentru completarea comisiilor de specialitate . N**ominalizarea consilierilor locali în comisii să va face de către fiecare grup de consilieri locali, urmărindu-se ca în fiecare comisie să fie reflectată configurația politică , opțiunea consilierilor local , pregătirea profesională , precum și domeniul în care aceștia își desfășoară activitatea în mod curent .

Astfel d-na Lenuța Lepădatu propune ca din Comisia nr.1 să facă parte doi consilieri locali al PNL , doi consilieri locali ai PSD și consilierul local de la Pro România . Membrii Consiliului local sunt de acord cu propunerea făcută , astfel că grupul PNL propune în comisie pe d-na Lepădatu Lenuța și Arghir Iordache , grupul PSD propune în comisia nr.1 pe d-nii Negrea Gheorghe și Arghir Traian , cel de al cincelea membru în comisie este dl. Dimofte Fănică de la Pro România .

**Pentru componența Comisiilor nr.2 și nr.3 dl. Gherghe Iuliana Dorian propune ca din Comisia nr.2 să facă parte doi consilieri al PNL și unul PSD iar Comisia nr.3 să fie compusă din doi membri PSD și unul PNL . Membrii Consiliului local sunt de acord și cu această propunere în unanimitate de voturi . Astfel cele două grupuri de consilieri locali fac propuneri : PNL propune în Comisia nr.2 pe d-nii Nedelcu Ionel și Șotrocan Melu , în timp ce PSD propune pe dl. Gherghe Iulian Dorian . Pentru Comisia nr.3 grupul PSD propune pe d-nii Pavel Maricel și Vlad Gheorghe , iar grupul PNL pe dl. Căruceru Cezar .**

**Cele trei Comisii fiind completate cu membri s-au retras pentru a-și alege din rândul lor președinții și secretarii . În final Comisiile de specialitate ale Consiliului local au următoarea configurație :** a).**COMISIA nr.1** Comisia pentru programe de dezvoltare economico sociale , buget finanţe administrarea domeniului public şi privat al comunei , agricultură , gospodărie comunală , protecţia mediului , servicii şi comerţ, în care să fie cuprinși un număr de cinci consilieri locali ; Președinte : Lepădatu Lenuța – PNL ; Secretar , Negrea Gheorghe - PSD

Membri : Dimofte Fănică – Pro România ;

Arghir Traian - PSD

Arghir Iordache – PNL

b).**COMISIA nr.2** Comisia pentru învăţământ , cultură , sănătate , protecţie socială, activităţi sportive şi de agrement, cu un număr de trei consilieri locali ;

Președinte : Nedelcu Ionel - PNL ;

Secretar : Șotrocan Melu – PNL ;

Membri : Gherghe Iulian Dorian - PSD ;

c). **COMISIA nr.3** Comisia pentru administraţie publică locală , juridică , apărarea liniştii şi ordinii publice, a drepturilor şi libertăţilor cetăţenilor , cu un număr de trei consilieri locali ;

Președinte : Pavel Maricel – PSD ;

Secretar : Căruceru Cezar - PNL ;

Membri : Vlad Gheorghe – PSD ;

**Cum nu sunt alte înscrieri la cuvânt , preşedintele de şedinţă supune la vot proiectul de hotărâre care a fost aprobat în unanimitate de voturi .**

**Ordinea de zi fiind epuizată preşedintele de şedinţă propune după care declară lucrările închise. Drept pentru care s-a încheiat prezentul proces verbal.**

**PREŞEDINTE DE ŞEDINŢĂ ,**

**Consilier Arghir Iordache**

**SECRETAR A. Marin**